钦定古今图书集成/方舆汇编/职方典/第1069卷 > 延平府祠庙考二〈寺观附〉 府志
## 钦定古今图书集成/方舆汇编/职方典/第1069卷 > 延平府祠庙考二〈寺观附〉 府志

本府。〈南平县附郭。〉

天宁光孝寺　在城西隅。唐名广济。宋政和间赐名天宁万寿。绍兴间改名报恩，寻复改光孝。元至正间毁，寻建。明永乐、景泰间俱尝重建，以为祝圣之所。成化间复毁。弘治间，住持僧能持募众成之。能持幼颖悟，稍长遍游名山，归，结庵松关。年四十馀，足不出关。至八十一，将归于寂，会寺众曰：“吾寂后三年外某日，有星自东飞入于西，葬吾时也。” 僧徒将其身安于草堂簥中，三年蝇蚋不侵，无秽气。至其时，众曰：“曩云星过，幻语也。” 言未毕，有星大如斗，从东入西，遂葬之。众号曰“天印禅师。” 嘉靖三十五年，知府彭澄加寺扁曰“万寿山。”

普通寺　在城北，五代时梁建。旧为院，宋改为寺。淳熙间毁，明宣德间重建。

梅山寺　在府城东。宋绍兴间建为院。元改为寺。明吴恭诗：“玉树横斜第一峰，金乌浴海涌微红。双溪城郭烟霞上，万户楼台锦绣中。玉漏滴残催奏角，禁门方启罢鸣钟。何郎东阁多诗思，应与扬州兴味同。” 刘璋诗：“峻岭回阳谷，楼台几百家。金乌离海岛，飞彩到梅花。”

高山堂　在府城东隅。明万历初，知府林梓改为“兴林寺。”

灵宝堂　“在府治东南” ，宋祥符间建。

准提阁　在府治天河边坊，顺治四年建。铁像堂　在府治东南，宋祥符间建，以铁铸《真武》祀之，故名。正统间，逆贼邓茂七临城寨，九峰亲见福州门黑帜隐隐七星，见有披发仗剑于下者，贼知神兵也，心自惊怖，不久遂败。

闽王殿　在威武坊。原殿毁，王屡有神验。岁火，遥见火中有袍冠人救止者。有司以旧社学基扩其殿，虚左基为南令某生祠，社学之废始此。“三义殿　” 祀汉刘、关、张三位，在剑浦驿左邻之东。

皇清顺治间建。

兴化寺　在府城西，旧名“资寿” ，五代唐建，宋太平兴国间赐名“兴化院” ，有李纲扁。元改为寺。宝云寺　在剑津里，旧名南峰普满院，元改名为寺。

龙德寺　在剑津里，五代梁建，明景泰年间重建。

黯淡寺　在演仙下里。唐建，旧为院，元改为寺。当黯淡滩之阳，滩水阴悍，舟过多覆，僧无示者，始结庵于此。募工疏凿，湍势稍平，因以庵名。明宣德间重建。

佛智开平寺　在开平里。五代梁建，旧名“报国显亲院” ，元改为寺。明洪武间毁，寻复建。

林重寺　在杜溪里，唐建，初名院，后改为寺。报国寺　在新兴里，五代唐建。旧有开山寺，僧普明尝留醋一缶，嘱其徒遇佛讳日以汤投之，酌而且用以和蔬。后经数百馀年，尚存色味，犹不变。

西岩寺　在太原外里，唐建。旧为院，后改为寺，明景泰间重建。

慈恩寺　在天竺里，唐建，名“西峰寺” ，宋改为院，元复改为寺。

西平寺　在太原内里，唐建。明正统间重修。含清寺　在馀西里，宋绍兴间建。初为院，元改为寺，明正统间重建。内有含晖阁、清晖堂。太平寺　在太平里，唐建。

西崇福寺　在建兴里，唐建。明正统间重建。弥勒寺　，在唐源里，宋建。

三吾寺　在长安南里。唐建，旧为院，元改为寺。西林寺　在府城东南，五代梁建。宋朱文公谒李延平受学，尝寓于此。文公诗：“触目风光不易裁，此间何似舞雩台。病躯若得长无事，春服成时岁一来。” 今废。

报恩寺　在太平里。唐侍读张翥建。遗蒸尝苗田一十五石。今并入天宁寺。

释迦寺　在仁州里。旧废，今重建。

塔寺　在仁州里。释迦寺前。名“定光。”

披云庵　在府城西，宋建，明洪武间重建。莲花庵　在天竺里，元至正间建。

圆觉庵　在唐源里，明永乐间建。

同仁庵　在长安北里。明成化间，太监黄赐、潘瑛奏请建。

元妙观　在溪南九峰麓。五代周建，名招仙道院。宋改为天庆观。元元贞间赐额名“元妙观。” 明洪武间暨正统末，两毁于兵，寻复建。内有太乙宫、普化院，左有云深亭，濒津有泠风阁。正德间，有提点陈本润，自号清心，得正一法，遇至人授以洞天秘诀，遂能叱咤风雷。时大旱，知府孙衍令祈雨，雨随应。历年八十，鹤发童颜，五十馀年不出关。辛亥正月，忽然谓众曰：“我择三日脱去矣。” 《口占作别》云：“八十二年清我心，不妨白发日相侵。而今得入无为境，片月长空古亦今。” 果于是日命道童诵经静坐而逝。

东岳宫　旧在紫芝岭坊，明知府彭澄改建于藏春峡。

华藏静室　在溪东三里许。僧元福初结茅于此。明天启癸亥，创为室。

法云庵　在溪东五里许。明万历间建，额名“新庵。”

皇清顺治庚寅年，改今名。

象山庵　在溪东五里山隈。明崇祯十七年建，以形象，故名。

“地藏庵　” 在城西披云院前，明崇祯间建。“斗蓬庵　” 在城西半山之麓。

皇清顺治庚寅年建。

三官堂　在城北郊里许，明建。

皇清顺治丁亥，毁于寇，庚寅年重建。

无量寺　，在高桐入山五里许。宋名定光寺，明改“南峰塔寺。”

皇清顺治八年，更为“无量寺”，僧来云居之，颇称“丛林。”

有《重兴碑记》并《南峰八景》。

将乐县

含云寺　在县西本山下。宋建中靖国间建，明洪武十七年重建。今为祝圣所。

佑圣观　一名“佑圣行宫” ，在十字街西。宋淳熙四年建，明永乐十年重建，成化十年毁。二十三年吴洞旸建，弘治十二年毁。正德间，吴太初建，嘉靖三年毁。徐元鏳建，二十三年毁，二十八年建，万历十二年毁，寻复建。明末犹存。顺治五年寇毁。十年，知县宋可发令民买其址，以价另置观于南门角上，即今所。

明真道院　即“海棠洞，元大德三年建。明永乐十年，里人张存初重建。” 弘治元年，千户许勋复建。嘉靖三十七年圮，知县张星主建。

永福塔　在城东隅，宋建，原有寺石塔，今存。大施寺　在龙池都。唐文德元年建，明洪武八年，僧弘鉴募里人陈敬等重建。

皇清顺治十年，寇毁。十五年，龙头岩僧员燇修建。

四望台　在本山，淳熙五年建。弘治九年，杨永通募邑人赵箴舍田同建。徐霖诗：“秋山如画隔江开，策马从君陟望台。童冠舞风依点瑟，岩花带雨落陶杯。连云百雉开弦诵，泛水群鸥逐客来。携手相看成一笑，江湖廊庙总豪才。”

瑞光寺　在水南。宋元祐三年建。明洪武间并入大施寺，有塔，建置同寺，构木为之。永乐四年毁于寇。弘治间知县何士麟重建，徐济有《记》。嘉靖三年圮，至万历五年县丞范大护募建，始皆用砖。其后乡绅王阶独力重建，功成七级。封山观　在本山。一名封山道院。相传杨道真君炼丹于山麓小石洞，曰杨真君洞，今迷其迹。宋庆元元年建观。元季毁于兵，明弘治十五年，千户罗缙等募众重建。顺治间毁。

烟霞道院　在玉华都，宋嘉定七年建。相传金头炼丹于此。明成化间，里人黄璟重建。万历十一年，庠生孟臣、林仕道募修。林鸿诗：“入山尘念空，清夜宿珠宫。高枕薜萝月，衔杯松桂风。衣冠人世外，天地玉壶中。君但频来此应逢洗髓翁。”又诗：“不作南宫吏，来从物外游。闲倾松柏酒，醉渡桂花秋。谷响疑天籁，霞消讶海楼。下方尘世近，倚槛笑蜉蝣。”又诗：“昔人炼金鼎此地馀还丹至今凤凰鸣犹疑下笙鸾出岭访灵异投山宿天坛一片月色古千年松桂寒醴泉为我酒丹霞为我餐都无世人梦但贮风中看夫子苟有意相期此投冠到家兴未已更取吾琴弹”迎禧观　在玉华都，旧名梅仙观。宋祥符八年建于城东，相传梅福尝炼丹于此，元季毁于兵

陈友定凿其址为城壕，明洪武二十四年徙建今所，即演真道院之旁。弘治间毁于寇，曹大亨募建。正德元年又建。

崇业寺　在南郊。宋熙宁七年建。明洪武十六年重建，寻毁于兵。成化十八年僧永福再建。金泉寺　，在五马第二峰下。唐贞观间建龙头岩庵　旧名虎头岩。宋元丰六年知县谢梦符建。明正统十三年毁于寇。成化十年黄琮募建。嘉靖间谢孔时重建山门，改今名。邑人汪仑诗：“神物隐岩穴，吐气成云烟。散作彩霞绮，乘风吹上天。”

白云庵　“弘治十七年重建。”

“天湖庵　” ：在烟霞道院之巅。

洞山庵　在玉华洞巅

龙津岩庵　在龙池都，唐大顺元年建，明弘治十六年重建。

皇清顺治间，毁。

金谿岩庵　在石壁山上，宋建炎间建。俞一中诗：“逍遥傲吏情，岝峉烟霞岛。未探金谿幽，空恋玉华好。载酒恨来迟，投屐恨归早。云树蔼婆娑，山禽唱幽藻。”

《西台山庵　》一名“钟楼山。”

证果寺　在黄潭都常口，今为丛林。

报恩寺　在高滩渡头

《灵山寺　》，在白莲都林厝塅，今圮坏。上一寺　在万安都市上。以上四寺为古道场，今唯证果为丛林。其三则或倾坏，或无僧，只摄于附郭寺僧而纳粮饷焉。

大田县

感德寺　在三十九都

福岩寺　在万足里

崇兴寺　在四十四都

九湖寺　在四十五都

万安寺　在四十七都

三峰寺　，在聚贤里浮田社，有苗田六石。药师寺　，在聚贤里。上馆舍。

白岩庵　在城西，有田。

世尊岩庵　在四十四都。宋绍兴间建，有田。龙宫庵　在四十五都，有田。

云归堂　在三十九都，有田。

明觉堂　在四十四都

黄龙堂　在黄龙岩洞合改山，外有田。

小壶宫　在三十五都

崇惠宫　《在桃源社》。

沙县

太平兴国寺　在县东凝翠峰前。唐中和间建，名“中兴。” 宋太平兴国间赐额。李纲谪监沙县税，尝寓于此。有《寓轩记》。

云际寺　元延祐间建，明景泰间重建。

天王寺　在县西北。唐中和间建，宋元祐间建二门。陈瓘为《记》，明景泰间重建。

福圣寺　在县东北。旧名天王台，五代晋建。宋元祐间重建，赐今额。有僧文轸善黄白之术，因台建塔三级，后毁于兵，僧端一意塔下有宿藏，发之得泉一泓，病者饮之辄愈。明景泰间重建。延福寺　在县东二都。唐会昌间建。宋张致远尝赋《佛波》《宁亭》《茅草亭》《竹槛》《古渡》《老杉》《乔松》《修竹》《溪声》凡八诗，皆寺中景明景泰间重建兴化寺　在二十一都，旧名“万兴” ，唐中和间建，明景泰间重建。

栖云寺　在九都。伪闽王延政建，宋建隆间重建。

保福佛珈寺　在县北。五代周显德间建，移孝效忠院　在县东感义里。宋曹辅功德院冲和院　在县西归仁里。宋建。

圆通堂　在县西，《黄志》作“圆通阁。”

宜福堂　在县溪南。宋元祐间重建，淳祐间改为“观。”

玉华堂　在兴义坊，元至正间建。

尤溪县

保安寺　在积善坊，唐建，旧为庵，乾宁间改为寺，明景泰间重建，成化间增建。

永兴寺　在昼锦坊。唐天祐间建，闽王氏赐今额。宋绍兴间重修。明正统间毁于寇，景泰间建。古华寺　在县治东，五代梁建。

天湖院　在乘驷坊，高峰顶有池。

观音院　在迎春门外

罗汉院　在五都鸡山

剑门庵　在二十五都，唐乾宁间建。

显迹庵　在十六都。元至正间建。

白鹤堂　在县兴文坊，宋淳熙间建，祀锺、吕二。

《仙》，相传乡人赵希彦以郡守归，春三月建丹阳会，忽有道人戏画一鹤于壁，道人抚掌歌舞，鹤亦舞。既而莫知道人所之，因扁以今名。

顺昌县

正识寺　在县北，一名“天湖藏院。” 宋隆兴间建，明洪武间重建。

西来寺　在县西。元至正间建，今为“祝圣道场。” 普庆寺　在石豆都。晋天福间建。

西峰寺　在西峰都，元大德间建。

弥勒院　在县西，周显德间建。

狮峰院　在石头都，宋嘉定间建。

天湖庵　在县北，宋绍兴间建。

东岳宫　在县北，今为“道会司。”

永安县

高飞寺　在县治北。唐中和间建，明正统间重建。

进福寺　在二十四都，五代唐建，明成化间重建。

禅林寺　在三十都，宋建。

宝应寺　在二十五都，宋建。

资福寺　在二十七都，五代晋建。

善积寺　唐会昌间建，明正统间重建。

同化寺　唐中和间建，明宣德间重建。上二寺在二十五都。

栟榈寺　在二十七都，五代晋建，明宣德间重建。

宝林寺　在二十九都，元延祐间建，明景泰间重建。

招化寺　在二十都，唐会昌间建。

上灵峰寺　在县东北二十四都，唐天祐间建。翠云院　在二十五都。宋陈世卿、张若谷尝肄业于此，明宣德间重建。

永兴庵　在二十五都，宋咸淳间建，明宣德间重建。

白云庵　在二十七都，元延祐间建，明宣德间重建。

斗山庵　在县东南。明宣德、景泰间重建。石笋岩庵　在二十八都。宋咸淳间建，明正统间重建。

龙安庵　在二十都，宋咸淳间建，明正统间重建。

观音堂　在县治西，元至顺间建。

瑞峰堂　在四十一都，宋嘉定间建。